Slavonski Brod, 13. kolovoza 2020.

**Županijski sud u Slavonskom Brodu**  
Tome Skalice 2  
35000 Slavonski Brod

email: [ured.predsjednika@zssb.pravosudje.hr](mailto:zupanijski-sud@sb.htnet.hr)

**Predmet**: Namjera Mije Kokanovića da putem portala SBplus objavi svoja saznanja

- Očitovanje molimo

Poštovani

Budući da se Redakciji portala SBplus.hr obratio Mijo Kokanović iz Gundinaca s određenim inkriminacijama koje se odnose na predsjednika Županijskog suda u Slavonskom Bordu, gospodina Mirka Svirčevića i dio njegove obitelji, a mi držimo kako je profesionalno korektno, prije objave sadržaja, zatražiti komentar 'druge strane', temeljem članka 6. Zakona o medijima (NN 59/04, 84/11, 81/13) te čl. 10. st. 2. i čl. 11. st. 3., a sukladno čl. 12. st.1. Zakon o pravu na pristup informacijama (NN 25/13) obraćamo Vam se s molbom da nam dostavite očitovanje, izjavu ili komentar gospodina Svirčevića o navodima iz priloženog sadržaja dopisa gospodina Mije Kokanovića.

Kako u pitanju nije službeni dokument kojeg ste obvezni izdati na upit, nego očitovanje koje ne morate poslati, molimo vas da nam odgovorite neovisno o tome hoće li se gospodin sudac Svirčević htjeti izjasniti ili ne, kako bismo članak mogli korektno objaviti.

Očekujući odgovor 'u razumnom roku', pozdravljamo vas s poštovanjem.

Glavni urednik:

Jerko Zovak